CELEX: 62020TN0377
Language: sl
Date: 2020-06-18 00:00:00
Title: Zadeva T-377/20: Tožba, vložena 18. junija 2020 – KN/EESO

24.8.2020   
            
            
               SL
            
            
               Uradni list Evropske unije
            
            
               C 279/43
            
         
      Tožba, vložena 18. junija 2020 – KN/EESO
      (Zadeva T-377/20)
      (2020/C 279/57)
      Jezik postopka: francoščina
      
         Stranki
      
      
         Tožeča stranka: KN (zastopnika: M. Casado García-Hirschfeld in M. Aboudi, odvetnika)
      
         Tožena stranka: Evropski ekonomsko-socialni odbor
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  tožbo razglasi za dopustno;
               
            
                  —
               
               
                  izpodbijano odločbo z dne 9. junija 2020, vročeno 17. junija 2020, razglasi za nično;
               
            
                  —
               
               
                  naloži povrnitev nepremoženjske škode v višini 200 000 EUR in povrnitev premoženjske škode, ocenjena na 50 000 EUR;
               
            
                  —
               
               
                  toženi stranki naloži plačilo vseh stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  1.
               
               
                  Prvi tožbeni razlog: kršitev procesnih pravic in temeljnih pravic do dobrega upravljanja in do izjave ter kršitev načela sorazmernosti.
               
            
                  2.
               
               
                  Drugi tožbeni razlog: kršitev načela domneve nedolžnosti in načela nepristranskosti.
               
            
                  3.
               
               
                  Tretji tožbeni razlog: kršitev načela pravne varnosti v skladu z načelom „nulla poena sine lege“ in načela prepovedi retroaktivnosti.
               
            
                  4.
               
               
                  Četrti tožbeni razlog: kršitev načela zaupnosti disciplinskih postopkov in pravosodnih informacij ter očitna kršitev jamstev, podeljenih z Uredbo (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL 2018, L 295, str. 39).